'วิชัย อินทรนุกูลกิจ' นำทัพ 'อินทรประกันภัย'
โดย...วารุณี อินวันนา&#8220;วิชัย อินทรนุกูลกิจ&#8221; อดีตมือสางปัญหาบริษัท อาคเนย์ประกันภัย ลั่นบริษัท อินทรประกันภัย พร้อมเข้าสนามการแข่งขันยุคตลาดเดือด หลังใช้เวลา 2 ปี แก้ปัญหาภายใน วางโครงสร้างธุรกิจใหม่สำหรับบริษัท อินทรประกันภัย เป็นบริษัทจดทะเบียนในตลาดหลักทรัพย์แห่งประเทศไทยตั้งแต่ปี 2534 มีชื่อย่อว่า &#8220;INSURE&#8221; ถือหุ้นใหญ่โดย บริษัท ทีซีซี คอร์ปอเรชั่น 67.82% หรือกลุ่มทีซีซี ที่มี เจริญ สิริวัฒนภักดี เป็นผู้ถือหุ้นใหญ่และก่อตั้ง ตามด้วยบริษัท ไทยเอ็นวีดีอาร์ ถือหุ้น 8.94% ปริญญ์ จิราธิวัฒน์ 6.90% สุชาติ อริยชาติผดุงกิจ 4.94% นุชนาฏ กาญจนฉายา 4.07%วิชัย กล่าวว่า ได้รับการติดต่อจากกลุ่มผู้ถือหุ้นใหญ่ ให้เข้ามานั่งเก้าอี้กรรมการ กรรมการบริหาร และกรรมการผู้อำนวยการ บริษัท อินทรประกันภัย เมื่อวันที่ 1 ส.ค. 2558 หลังจากบริษัทมีปัญหาภายในเรื่องเกี่ยวกับกรณีอาจมีผลประโยชน์ทับซ้อนของอดีตผู้บริหารฝ่ายขาย ทำให้ตลาดหลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ต้องเรียกชี้แจง ซึ่งทางอดีตกรรมการผู้อำนวยการได้ชี้แจงและเปิดโอกาสให้มีการตรวจสอบโดยบริษัทที่ปรึกษาอิ
28 เม.ย. 2560

โดย...วารุณี อินวันนา“วิชัย อินทรนุกูลกิจ” อดีตมือสางปัญหาบริษัท อาคเนย์ประกันภัย ลั่นบริษัท อินทรประกันภัย พร้อมเข้าสนามการแข่งขันยุคตลาดเดือด หลังใช้เวลา 2 ปี แก้ปัญหาภายใน วางโครงสร้างธุรกิจใหม่สำหรับบริษัท อินทรประกันภัย เป็นบริษัทจดทะเบียนในตลาดหลักทรัพย์แห่งประเทศไทยตั้งแต่ปี 2534 มีชื่อย่อว่า “INSURE” ถือหุ้นใหญ่โดย บริษัท ทีซีซี คอร์ปอเรชั่น 67.82% หรือกลุ่มทีซีซี ที่มี เจริญ สิริวัฒนภักดี เป็นผู้ถือหุ้นใหญ่และก่อตั้ง ตามด้วยบริษัท ไทยเอ็นวีดีอาร์ ถือหุ้น 8.94% ปริญญ์ จิราธิวัฒน์ 6.90% สุชาติ อริยชาติผดุงกิจ 4.94% นุชนาฏ กาญจนฉายา 4.07%วิชัย กล่าวว่า ได้รับการติดต่อจากกลุ่มผู้ถือหุ้นใหญ่ ให้เข้ามานั่งเก้าอี้กรรมการ กรรมการบริหาร และกรรมการผู้อำนวยการ บริษัท อินทรประกันภัย เมื่อวันที่ 1 ส.ค. 2558 หลังจากบริษัทมีปัญหาภายในเรื่องเกี่ยวกับกรณีอาจมีผลประโยชน์ทับซ้อนของอดีตผู้บริหารฝ่ายขาย ทำให้ตลาดหลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ต้องเรียกชี้แจง ซึ่งทางอดีตกรรมการผู้อำนวยการได้ชี้แจงและเปิดโอกาสให้มีการตรวจสอบโดยบริษัทที่ปรึกษาอิสระภายนอกทั้งนี้ ในการตรวจสอบของบริษัทที่ปรึกษาอิสระภายนอกเกี่ยวกับประเด็นที่คณะกรรมการตรวจสอบชุดเก่าได้ตั้งข้อสังเกตไว้ ปรากฏว่าผลการตรวจสอบไม่พบหลักฐานความผิดที่ส่อไปในทางทุจริตวิชัย เล่าให้ฟังว่า ก่อนการเข้ารับตำแหน่งได้เข้าพบผู้ถือหุ้นใหญ่เพื่อขอทราบความคิดต่อบริษัท อินทรประกันภัย ซึ่งได้รับการยืนยันว่าไม่มีนโยบายที่จะขายบริษัทดังกล่าว แม้ว่าจะมีบริษัท อาคเนย์ประกันภัย ขณะนั้นมียอดขายคิดเป็น 6 เท่าของบริษัท อินทรประกันภัย โดยมีความตั้งใจที่จะสนับสนุนให้บริษัทมีการเติบโต ทำให้มีความมั่นใจและบอกกับทางพนักงานของบริษัทเพื่อเรียกขวัญกำลังใจ เพราะที่ผ่านมามีข่าวลือออกมาตลอดว่าผู้ถือหุ้นใหญ่จะขายวิชัย กล่าวว่า ได้รับความเมตตาจากผู้หลักผู้ใหญ่ที่เป็นคณะกรรมการบริษัทที่มีความรู้ความสามารถจากหลากหลายอาชีพ ที่ให้การสนับสนุนและให้ข้อคิดเห็น ตลอดจนแนวทางการบริหารจัดการ นอกจากนี้ยังได้รับความกรุณาจาก สมบัติ ปัญญามิตร อดีตรองกรรมการผู้จัดการ สายงานการตลาด บริษัท อาคเนย์ประกันภัย เข้ามากำกับดูงานด้านการตลาดในฐานะรองประธานกรรมการ และรองประธานกรรมการบริหาร เพื่อร่วมกันวางโครงสร้างธุรกิจใหม่และปรับโครงสร้างการบริหารให้เกิดความโปร่งใส“การปรับโครงสร้างองค์กรและธุรกิจ เรามุ่งเน้นไปที่การสร้างให้องค์กรมีมูลค่าเพิ่ม ธุรกิจต้องเติบโตอย่างมีกำไรและยั่งยืน ตลอดจนได้มาด้วยความชอบธรรม นอกจากนี้จะต้องสร้างและให้โอกาสคนใน (พนักงาน) ให้สามารถอยู่ได้อย่างมีประสิทธิภาพและทันกับการแข่งขัน” วิชัย กล่าววิชัย กล่าวอีกว่า โครงสร้างทางธุรกิจใหม่ ได้วางสัดส่วนงานรับประกันภัยรถยนต์ไว้ที่ 70% ของเบี้ยรับรวม และงานประกันภัยประเภทอื่นๆ 30% จากเดิมที่เน้นการรับประกันภัยรถยนต์เป็นหลัก มีสัดส่วนสูงถึง 95% พร้อมกับวางฐานลูกค้าใหม่ โดยเน้นกลุ่มลูกค้าที่สามารถสร้างกำไรให้บริษัทและลดการแข่งขันในกลุ่มรถยนต์ที่ทำให้ขาดทุนนอกจากนี้ ได้เพิ่มช่องทางการจัดจำหน่าย โดยเพิ่มบทบาทการทำงานของสาขาให้เป็นจุดขาย เพิ่มความหลากหลายของกลุ่มตัวแทนนายหน้า และช่องทางอื่นๆ จากเดิมเน้นไปที่การขายผ่านตัวแทน นายหน้าอยู่กลุ่มเดียว“สิ้นปี 2558 มีกำไรทันที 80 ล้านบาท ซึ่งเป็นครั้งแรกในรอบเกือบ 10 ปี ไม่ใช่เพราะเก่ง แต่มาจากการกำกับดูแลของคณะกรรมการบริษัทที่ให้งดรับงานที่ทำให้ขาดทุนมากๆ การปรับโครงสร้างธุรกิจใหม่ และกระบวนการในการบริหารจัดการ ทำให้ลดการรั่วไหล ไม่แข่งขันด้านราคา ทำให้ค่าใช้จ่ายลดลง และสาเหตุที่เบี้ยลดลงจากระดับ 1,000 ล้านบาท เหลือ 752 ล้านบาท เพราะพอผู้บริหารชุดเดิมลาออกไป ตัวแทน นายหน้า กลุ่มหนึ่งก็ออกไปด้วย แต่ดีตรงที่การตั้งสำรองลดลง และสำรองที่ตั้งไว้ได้บวกกลับมาเป็นกำไร ถือว่าเป็นกำไรทางเทคนิค ปี 2559 มีกำไรสุทธิกว่า 7 ล้านบาท เป็นกำไรที่เกิดจากการทำธุรกิจปกติ ถือว่าเป็นของจริง” วิชัย กล่าววิชัย กล่าวต่อว่า สำหรับนโยบายในอนาคตนั้น บริษัทมุ่งมั่นการให้บริการที่รวดเร็ว ถูกต้อง และเป็นธรรม เพื่อสร้างความประทับใจให้กับลูกค้า คู่ค้า และพันธมิตรทางธุรกิจ ตลอดจนสร้างให้บริษัทแห่งนี้ เป็นบริษัทคนไทยที่มีการเติบโตอย่างแข็งแกร่งและสามารถแข่งขันกับบริษัทข้ามชาติได้ในระยะยาว ไม่ทำให้ผู้ถือหุ้นใหญ่ ผู้ถือหุ้นรายย่อยเสียหาย และจะล้างขาดทุนสะสมที่เหลืออยู่ 32.9 ล้านบาทให้หมดเร็วที่สุดเท่าที่จะทำได้ปัจจุบันบริษัทสามารถขยายฐานลูกค้าประกันภัยอื่นๆ ที่ไม่ใช่รถยนต์ขึ้นมาเป็น 30% และรายได้จากช่องทางสาขามีสัดส่วน 35% จากเดิมน้อยมาก รายได้จากช่องทางตัวแทน 30% และช่องทางอื่นๆ อีก 35% ซึ่งโครงสร้างนี้ทำให้เกิดความคล่องตัวและมีความสมดุล“วันนี้เรามีอำนาจการต่อรองกับบริษัทรับประกันภัยต่อมากขึ้นกว่าเดิม และด้วยการวางโครงสร้างธุรกิจใหม่ ทำให้ฐานะการเงินเราเข้มแข็งพอที่จะรับความเสี่ยงภัยในส่วนของประกันภัยรถยนต์ภาคบังคับไว้เอง 100% สมัยก่อนเขาส่งประกันต่อ 60% และรับไว้เอง 40%” วิชัย กล่าววิชัย กล่าวว่า ปี 2560 ตั้งเป้าเบี้ยรับรวมไว้ประมาณ 800 ล้านบาท เพิ่มขึ้นประมาณ 30% จากงวดเดียวกันของปีก่อน การออกไปทำตลาดแบบลุยเดี่ยวอาจจะสู้การแข่งขันในตลาดที่มีการแข่งขันตัดราคาอย่างดุเดือดไม่ได้ จึงได้เจรจากับทางบริษัทที่มีขนาดเล็กด้วยกันเพื่อหาแนวทางร่วมมือกันในการทำธุรกิจ และการเป็นพันธมิตรกับบริษัทขนาดใหญ่เพื่อเพิ่มโอกาสในการได้ธุรกิจใหม่ๆ เข้ามาทั้งนี้ ภายใต้การบริหารของ “วิชัย อินทรนุกูลกิจ” จะเน้นให้บริษัท อินทรประกันภัย เติบโตอย่างค่อยเป็นค่อยไปควบคู่กับการมีกำไรที่เหมาะสม เพื่อสร้างความแข็งแกร่งและยั่งยืนในระยะยาว